OpenLLM-France/wikimedia huggingface dataset:
# Monestir de Mar Elian

El monestir de Mar Elian o dayr Mar Elian aix-Xaykh fou un monestir cristià de ritu siríac situat a un oasi de la ciutat d'Al-Qaryatayn, a la governació d'Homs, a Síria. Construït al segle v, albergava la tomba de sant Elià i era lloc de pelegrinatge. Va ser abandonat al segle xviii, però continuà sent un lloc d'oració i devoció pels cristians i pels musulmans que anaven a buscar la intercessió del sant. El 2000 el monestir va ser donat a la comunitat del Monestir de Mar Musa, refundada a finals del segle xx pel jesuïta italià Paolo Dall'Oglio. El 2013 el monestir fou agermanat amb la catedral de Le Mans i l'església Notre-Dame de la Couture de França.
El monestir va acollir i protegir milers de refugiats sirians de març de 2011 a agost de 2015, durant la guerra civil siriana; Dall'Oglio fou segrestat per Estat Islàmic el 29 de juliol de 2013. El 21 d'agost de 2015, el monestir va ser finalment destruït amb buldòzers, pel grup armat islamista.

## Referències

* 1 2 «L'Estat Islàmic també ha arrasat el monestir cristià de Mar Elian». Sàpiens. Sàpiens Publicacions. [Consulta: 31 agost 2015].
* ↑ «Jumelage entre le Couvent de Mar Elian (Syrie) et l'ensemble paroissial Cathédrale / La Couture (Le Mans)». Fraternité Chrétienne Sarthe Orient. Arxivat de l'original el 2016-03-03. [Consulta: 31 agost 2015].
* ↑ «Le monastère syrien de Mar Elian détruit par l'Etat Islamique». Radio Vatican.
* ↑ «Le Mans. Deux paroisses lancent un jumelage avec la Syrie». ouest-france.fr. Société Ouest-France. [Consulta: 31 agost 2015].
* ↑ «Islamic State in Syria demolishes ancient Mar Elian monastery». BBC News. BBC. [Consulta: 31 agost 2015].
* ↑ «ISIS dig up and desecrate saint's bones after bulldozing 1,600-year-old Christian church». Express. Northern and Shell Media Publications.. [Consulta: 31 agost 2015].
# Concòrdia de Salamanca

La Concòrdia de Salamanca del 24 de novembre de 1505 fou un acord mitjançant el qual, a la mort d'Isabel la Catòlica el 26 de novembre de 1504, s'establí el govern conjunt de Felip el Bell, Ferran el Catòlic i Joana de Castella.
Les males relacions entre Felip, a qui donava suport la noblesa castellana, i Ferran van fer que aquest darrer renunciés al poder a la Corona de Castella el 1506 per la Concòrdia de Villafáfila per evitar un enfrontament armat, i se centrà en els seus assumptes a la Corona d'Aragó.
# User-Mode Linux

L'User Mode Linux (UML) és un programa creat per Jeff Dike que instal·lat en un host Linux, permet crear i administrar màquines Linux guest com un procés més del sistema. Aquesta característica, permet utilitzar diverses màquines Linux en una sola, assolint alts nivells de seguretat i protecció, i sense que la configuració i administració de la màquina host es vegi modificada o alterada.

## Funcionament

Cada màquina Linux, sigui física o virtual, es compon d'un kernel (o nucli) i un filesystem (o sistema de fitxers). Per a funcionar, l'UML ha d'estar instal·lat en una màquina Linux, que s'anomena màquina host. Per les màquines guest, o sigui, les màquines virtuals, es necessita un kernel i un filesystem que són arxius binaris. En una simulació amb diversos guest, cadascun té el seu propi sistema de fitxers, i cada màquina virtual és un procés en la màquina host.

## Usos

La capacitat de generar màquines virtuals sense modificar a la màquina host, fan de l'UML una eina útil en les següents aplicacions:
* Prova de xarxes de computadors.
* Prova de modificacions de Kernels Linux.
* Prova d'aplicacions.
* Hosting: Diversos servidors virtuals en un sol servidor físic.
* Educació: seguretat i protecció de la màquina host en l'ús de màquines guest: modificacions fatals per les màquines guest no suposa cap error per la màquina host.
* Proves de seguretat.

## Vegeu també

* Virtualització
* VNUML
* Jeff Dike

## Enllaços externs

* Pàgina oficial de User-Mode Linux
* Explicació oficial de User-Mode Linux
* Creació de serveis multimèdia en màquines Linux en entorns basats en UML Arxivat 2016-03-05 a Wayback Machine.
# 1256
## Esdeveniments

* 16 de maig comença el Concili de Tarragona.
* 17 de maig - Eiximén Pérez d'Arenós promulga la carta de poblament d'Alcoi a Xàtiva.
* 21 d'agost - L'Infant Jaume (Jaume II) és reconegut com a successor del regne de Mallorca.
* 18 de setembre - El bisbe de València lliura a Ramón d'Almenar el solar d'un antic cementeri musulmà a Alcoi.
* 29 de desembre - Jaume I concedeix a Alcoi el privilegi de no tenir moreria al seu nucli urbà.

## Necrològiques

* 1 de setembre - Japó: Kujō Yoritsune, novè shogun
* 14 d'octubre - Japó: Kujō Yoritsugu, desè shogun
# Humberto de Araújo Benevenuto

Humberto de Araújo Benevenuto (4 d'agost de 1903 - ?) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930.

## Palmarès

* Campeonato Carioca (3):
** Flamengo: 1925, 1927, 1932

## Referències

* ↑ Humberto de Araújo Benevenuto's profile at worldfootball.net
* ↑ «Todos os brasileiros - 1930» (en portuguès). FolhaOnline, 09-12-2005. [Consulta: 16 desembre 2017].
# Anna Maria Birulés i Bertran

Anna Maria Birulés i Bertran (Girona, 1954), és una política i directiva empresarial catalana que fou nomenada Ministra de Ciència i Tecnologia durant el segon govern de José María Aznar.

## Biografia

Va néixer el 28 de juny de 1954 a la ciutat de Girona. Va estudiar ciències econòmiques a la Universitat de Barcelona, ampliant posteriorment els seus estudis a la Universitat de Berkeley dels Estats Units d'Amèrica. De jove va militar en PSUC.
És membre del Cercle d'Empresaris i de la junta del Cercle d'Economia de Barcelona.

## Activitat professional

Va iniciar la seva activitat professional al Departament d'Indústria de la Generalitat de Catalunya, esdevenint Directora General del Centre d'Informació i Desenvolupament Empresarial (CIDEM), Directora General de Promoció Comercial, Presidenta del Consorci per a la Promoció Comercial de Catalunya (COPCA), entre d'altres, sota les ordres del Director General d'Indústria de la Generalitat, Josep Piqué i Camps.
L'any 1997 abandonà el seu càrrec de Secretària General del Banc de Sabadell per ser nomenada Directora General de Retevisión, des de la qual va dirigir el procés d'expansió de l'operador de telecomunicacions, mitjançant la vertrebració de la companyia a través de les seves filials "Retevisión Móvil" (telefonia mòbil), "Onda Digital" (televisió digital terrestre) i "Retevisión Interactiva" (serveis d'internet).

## Activitat política

Sense afiliació política a cap partit fou nomenada Ministra de Ciència i Tecnologia en la formació del segon govern de José María Aznar l'any 2000. Ocupà aquest càrrec fins al 10 de juliol de 2002, moment en el qual fou substituïda pel seu mentor Josep Piqué.

## Referències

* ↑ «Anna Birulés i Bertran | enciclopèdia.cat». [Consulta: 5 maig 2020].
* ↑ Anna Birulés a buscabiografías.com
* ↑ ¿Por qué ya no se quieren tanto? a El Mundo, 13 de gener de 2002
* ↑ Anna Birulés al web de 'Associació d'Internautes
# Renny Vega

Renny Vega (Acarigua, 4 de juliol de 1979) és un futbolista veneçolà de la dècada de 2010.
Fou 66 cops internacional amb la selecció de Veneçuela.
Pel que fa a clubs, fou jugador, entre d'altres, de Colo-Colo, Bursaspor, Denizlispor i Caracas.

## Referències

* ↑ Venezuela - Record International Players RSSSF
* ↑ «Fútbol: Renny Vega arribó a Chile con idea de pelear el arco en Colo Colo». Elmostrador.cl, 15-02-2012. Arxivat 22 de març 2019 a Wayback Machine.
* ↑ «Renny Vega confirma su llegada a Colo Colo: "Quiero aportar mi granito de arena"». La Tercera, 13-02-2012 [Consulta: 22 març 2019]. Arxivat 30 de juny 2016 a Wayback Machine. «Còpia arxivada». Arxivat de l'original el 2016-06-30. [Consulta: 14 febrer 2022].
* ↑ Renny Vega a la TFF
* ↑ Renny Vega, Fitxa a Soccerway
* ↑ Renny Vega a FootballDatabase.eu
# Sohran

Sohran (els Rojos) foren una tribu kurda descendent de Kalus, pastor àrab de Bagdad, que es va refugiar a la vila d'Hudiyan a la comarca d'Awan del territori després conegut com a Sohran. El seu fill fou proclamat emir de Balakan a l'est de Rawanduz i va ocupar el castell d'Awan. La capital dels sohrans fou Harir a la riba d'un afluent del Gran Zab, més avall de Rawanduz. El territori fou anomenat Sohran. Eren encara una tribu poderosa vers el 1600 però després van sucumbir als atacs dels seus veïns i els Baban es van aprofitar de la seva decadència.

## Referències

* Enciclopèdia de l'Islam, V, 463
# Eilmer de Malmesbury

Eilmer de Malmesbury, també conegut com a Oliver o Elmer, va ser un monjo benedictí del segle xi, encara que és més conegut pel seu intent de volar fent servir unes ales mecàniques a la seva joventut, motiu per quin es va guanyar el sobrenom del monjo volador.
Va ser un monjo de l'Abadia de Malmesbury, on va estudiar matemàtiques i astrologia. Tot el que se sap d'ell és gràcies a William de Malmesbury, que l'esmenta al seu llibre De Gestis Regum Anglorum (Escriptures dels Reis Anglesos) el 1125.
William va esmentar que durant la seva joventut, Eilmer havia llegit i cregut com certa la llegenda d'Ícar i Dèdal. A causa d'això, va pensar que fabricant-se unes ales sobre una estructura de fusta, sobre la qual pogués col·locar els seus braços, podria volar. El seu primitiu planador era molt rudimentari i poc manejable, però amb ell es va decidir a llançar-se des de la torre de l'Abadia de Malmesbury, aconseguint el seu objectiu, ja que va aconseguir de mantenir-se al'aire durant uns pocs segons, i arribant a recórrer diverses desenes de metres, per acabar estavellant-se contra el terra, fracturant-se les cames.
Després d'això, Eilmer va pensar que podria realitzar un aterratge més controlable si equipava al seu planador amb una cua. Però l'abat de l'Abadia el va dissuadir perquè deixés d'arriscar la seva vida amb els seus experiments.

## Bibliografia

* Robert Lacey. Great Tales From English History. Little, Brown and Company, 2004. ISBN 0-316-10910-X.
* Maxwell Woosnam. Eilmer, The Flight and The Comet. Friends of Malmesbury Abbey, 1986. ISBN 0951379801.
* P. Scott. The Shoulders of Giants: A History of Human Flight to 1919. Addison Wesley Publishing Co.

## Referències

* ↑ Dr. Richard P. Hallion. «Pioneers of Flight: Eilmer of Malmesbury». AF.mil. Arxivat de l'original el 2004-10-20. [Consulta: 2 octubre 2008].(anglès)
* ↑ Woosnam (1986)
* ↑ James of Wanborough. «Eilmer the Flying Monk, 981-1069AD (approx)». Jane-Williams.me.uk. Arxivat de l'original el 2009-01-15. [Consulta: 2 octubre 2008].(anglès)

## Enllaços externs

* Página de la Abadía de Malmesbury (anglès)
# Iàgodnoie (Nijni Nóvgorod)

* Per a altres significats, vegeu «Iàgodnoie».
Iàgodnoie (en rus: Ягодное) és un poble de l'óblast de Nijni Nóvgorod, a Rússia, segons el cens del 2010 tenia 232 habitants, pertany al municipi de Bortsurmani.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Kegelita

La kegelita és un mineral de la classe dels silicats. Rep el nom en honor de Friedrich Wilhelm Kegel (1874-1948), director de mines i operacions a la mina Tsumeb (Namíbia) entre els anys 1922 i 1938.

## Característiques

La kegelita és un silicat de fórmula química Pb₈Al₄(Si₈O$_{20}$)(SO₄)₂(CO₃)₄(OH)₈. Cristal·litza en el sistema monoclínic.
Segons la classificació de Nickel-Strunz, la kegelita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, ferrokinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita i niksergievita.

## Formació i jaciments

Va ser descoberta a la mina Tsumeb, situada a la localitat homònima de la regió d'Otjikoto, a Namíbia. També ha estat descrita a la prospecció Grieves Siding (Tasmània, Austràlia), a la mina Minge (Østfold, Noruega) i al filó Old Glencrieff (Wanlockhead, Escòcia).

## Referències

* ↑ «Kegelite» (en anglès). Mindat. [Consulta: 7 juny 2019].
# Reno (Texas)

«Reno» té aquests significats:
* Reno, Comtat de Lamar, Texas, Estats Units
* Reno, Comtat de Parker, Texas, Estats Units
Viccionari
# Mussol d'Acàdia

El mussol d'Acàdia o mussol acadià (Aegolius acadicus) és una espècie d'ocell de la família dels estrígids (Strigidae). Habita boscos d'Amèrica del Nord, des del sud d'Alaska, cap a l'est, a través del Canadà fins Nova Escòcia i cap al sud fins al sud dels Estats Units. El seu estat de conservació es considera de risc mínim.

## Referències

* ↑ «Mussol d'Acàdia». Cercaterm. TERMCAT, Centre de Terminologia. Rev. 11 desembre 2022 (català)
* ↑ Mussol acadià a CERCATERM Rev. 21/05/2012
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 254. ISBN 978-84-16728-37-4.
* ↑ BirdLife International. «Northern Saw-whet Owl. Aegolius acadicus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2023].
# Civezzano

Civezzano és un municipi italià, dins de la província de Trento. L'any 2007 tenia 3.760 habitants. Limita amb els municipis d'Albiano, Fornace, Pergine Valsugana i Trento.

## Administració

Llista d'alcaldes :
| Període | Identitat | Partit |
| 2005- | Michele Dallapiccola | Llista cívica |
# Unió Conservadora Americana

La Unió Conservadora Americana (en anglès: American Conservative Union) (ACU) és un grup polític conservador dedicat a fer tasques de lobby als Estats Units. Són àmpliament coneguts perquè fan un rànquing anual sobre els polítics i el seu vot en els afers que són importants per als votants conservadors nord-americans. Aquests resultats es fan servir després en les recerques dels analistes polítics. L'ACU va crear la revista digital Battleline, que va estar disponible a la xarxa entre l'any 2003 i la primavera de l'any 2013, per informar als seus membres sobre els afers importants que tenien lloc dins del moviment conservador.

## Vegeu també

* CPAC

## Referències

* ↑ «www.conservative.org/». Arxivat de l'original el 2016-05-09. [Consulta: 12 abril 2016].

## Enllaços externs

* American Conservative Union (anglès)
# Jardí Etnobotànic d'Eina

El Jardí Etnobotànic d'Eina (en francès, Jardin ethnobotanique d'Eyne, també anomenat Jardin de la Vallée), és un jardí botànic, especialitzat en l'etnobotànica de les plantes dels Pirineus Orientals, que es troba a Eina, a la comarca de l'Alta Cerdanya, de la Catalunya del Nord.
Està situat a l'oest del nucli del poble d'Eina, a redós de la Casa de la Vall, situada en el recinte de l'antiga granja de Cal Martinet, que comparteix amb la Casa del Comú d'Eina.
Fou creat l'any 2000. Ocupa una superfície de 400m² dins dels espais d'una granja i els seus antics horts. Està obert diàriament tot l'any al públic en general i es cobra una tarifa d'entrada. La base del jardí botànic és el conjunt d'espècies autòctones de la vall d'Eina, ampliades amb espècies de tots els Pirineus catalans. Hi ha una gran varietat de plantes locals comestibles, d'altres de tòxiques, medicinals... Sobre totes elles el jardí mostra la relació de l'ésser humà amb les plantes al llarg dels anys.
És obert del 15 de juny al 15 de setembre, i ofereix visites lliures per a les quals es disposa de material gràfic, i visites guiades prèviament concertades (d'un mínim de cinc persones) d'una hora i mitja de durada. Hi ha accés per a persones de mobilitat reduïda.

## Referències
### Notes

* ↑ El Jardí Etnobotànic d'Eina en els ortofotomapes de l'IGN

### Enllaços externs

* Pàgina web del jardí (francès)
* Una altra pàgina del jardí (francès)
* Una tercera pàgina del mateix jardí (castellà)
* Fotografies a flickr.
# William C. Quantrill

WIlliam Clarke Quantrill (Canal Dover, Ohio, 1837 - Louisville, Kentucky, 1865) fou un guerriller sudista. Fill d'un mestre d'Ohio, el 1857 es va traslladar a Kansas, on el 1860 fou acusat de robatori i assassinat. Va organitzar guerrilles irregulars, els Quantrill Riders, i les va posar al servei de la Confederació. El 21 d'agost del 1863 els seus homes saquejaren la població de Lawrence (Kansas), provocant 150 morts i 200 propietats destruïdes. Després matà 90 soldats a Baxter Springs. El 1864 marxà a Kentucky, on va morir de les ferides provocades en una escaramussa. Entre els membres del seu grup hi havia els germans Frank James i Jesse James i els germans Younger.

## Referències

* ↑ Yeatman, Ted P. Frank and Jesse James: The Story Behind the Legend (en anglès). Cumberland House Publishing, 2000, p. 30–45. ISBN 1-58182-325-8.

## Enllaços externs

* (anglès) Biografia Arxivat 2006-01-11 a Wayback Machine.
# Keffi

Keffi és una ciutat de Nigèria, a l'estat de Nasarawa. Keffi es troba just a l'oest de la intersecció de les carreteres locals que li donen accés a Abuja, Nasarawa, l'enllaç a Akwanga, i el ferrocarril principal a Lafia. És capital de l'emirat tradicional de Keffi. La població al cens del 2006 era de 92.664 habitants.
Té un col·legi de formació de professors, una mesquita i un hospital. El palau de l'emir es troba al costat de la plaça principal.
# Resolució 1686 del Consell de Seguretat de les Nacions Unides

La Resolució 1686 del Consell de Seguretat de les Nacions Unides fou adoptada per unanimitat el 15 de juny de 2006. Després de recordar les resolucions prèvies sobre el Líban i la seva regió, incloses les resolucions 1373 (2001), 1566 (2004), 1595 (2005), 1636 (2005), 1644 (2005) i 1664 (2005), el Consell va ampliar el mandat de la Comissió Internacional d'Investigació Independent de les Nacions Unides (UNIIIC) que investiga l'assassinat de l'ex Primer Ministre libanès Rafik Hariri durant un any.
La resolució, adoptada en una sessió privada, va estar recolzada per França i els Estats Units.

## Resolució
### Observacions

El Consell va reafirmar la seva condemna l'atac amb bomba que matà el primer ministre Rafik Hariri i uns altres 22, així com altres atacs al Líban des d'octubre de 2004. Va felicitar a la UNIIIC pel seu treball "en circumstàncies difícils", i va assenyalar que, tot i que s'havia avançat significativament, la investigació encara no estava completa.
Els membres del Consell van declarar la seva voluntat d'ajudar al Líban a portar els responsables de l'atac a la justícia.

### Actes

El Consell de Seguretat va acollir amb beneplàcit l'informe de la UNIIIC i posteriorment va ampliar el seu mandat abans del 15 de juny de 2007. Va donar suport a la decisió de la Comissió d'estendre les seves capacitats per ajudar el govern libanès amb investigacions sobre altres atacs al Líban des de l'1 d'octubre de 2004.
Finalment, el Consell va demanar a la UNIIIC que informés trimestralment sobre el progrés de la investigació.

## Referències

* ↑ «Security Council extends commission investigating Rafik Hariri killing until 15 June 2007». United Nations, 15-06-2006.
* ↑ Hatoum, Leila «Security Council extends Hariri probe, expands its mission». Daily Star (Lebanon), 16-06-2006. Arxivat 7 October 2012$^{[Datemismatch]}$ a Wayback Machine. «Còpia arxivada». Arxivat de l'original el 2012-10-07. [Consulta: 21 gener 2018].
* ↑ Dralonge, Richard N. Economics and Geopolitics of the Middle East. Nova Publishers, 2008, p. 156. ISBN 978-1-60456-076-3.

## Vegeu també

* Llista de resolucions del Consell de Seguretat de les Nacions Unides 1601 a la 1700 (2005 - 2006)
* Assassinat de Rafik Hariri

## Enllaços externs

* PDF Text de la Resolució a UN.org
# Mussol canyella

El mussol canyella (Aegolius harrisii) és una espècie d'ocell de la família dels estrígids (Strigidae). Habita boscos d'Amèrica del Sud, localment a Colòmbia, Veneçuela, l'Equador, el Perú, Bolívia, el Paraguai, sud-est del Brasil, Uruguai i nord de l'Argentina. El seu estat de conservació es considera de risc mínim.

## Referències

* ↑ «Mussol canyella». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 254. ISBN 978-84-16728-37-4.
* ↑ BirdLife International. «Buff-fronted Owl. Aegolius harrisii» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 2 febrer 2023].
# Combat (videojoc de 1977)

Combat és un dels primers videojocs d'Atari, Inc. per a l'Atari 2600. Va ser llançat com un dels nou títols de llançament per al sistema el setembre de 1977, i va ser inclòs a la caixa amb el sistema des de la seva introducció fins al 1982. Combat es va basar en dos màquines recreatives anteriors en blanc i negre operades amb monedes produïdes per Atari: Tank (publicat sota el nom Kee Games) el 1974 i Jet Fighter el 1975.
A principis de 1977, Coleco havia publicat el títol similar Telstar Combat!, una títol d'entrada per la seva sèrie de consoles dedicades Telstar. A diferència del joc de Coleco, Combat tenia gràfics de colors i nombroses variacions de joc. Els 27 modes de joc presentaven una varietat d'escenaris de combat diferents, inclosos tancs, biplans, iand caces. Els jocs de tancs van tenir opcions interessants com ara rebotar les municions ("Tank-Pong") i la invisibilitat. Els jocs de biplans i caces també van permetre la variació, com ara múltiples avions per jugador i un joc inventiu amb un esquadró d'avions contra un bombarder gegant. Atari també va produir una versió del Combat per a Sears anomenat Tank Plus (al·ludint al joc original d'arcade Tank). Combat va ser programat per Joe Decuir i Larry Wagner.

## Referències

* ↑ Montfort, Nick. "Combat in Context". Gamestudies.org. 2004.

## Enllaços externs

* Combat a MobyGames (anglès)
* Tank al Killer List of Videogames
* Anti-Aircraft II al Killer List of Videogames
* Nick Montfort article in Games Studies journal